
	Comisia pentru buget, finanţe şi bănci
	
	Bucureşti,        

Nr. 22/200/25.05.05


Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege privind aprobarea Ordonanţei de urgenţă a Guvernului nr. 31/2005 pentru aprobarea Contractului de finanţare dintre România şi Banca Europeană de Investiţii – Programul de dezvoltare a infrastructurii în oraşele mici şi mijlocii din România (SAMTID), faza I, semnat la Bucureşti la 28 februarie 2005, cu care comisia noastră a fost sesizată în fond cu adresa Biroului Permanent nr. P.L.X. - 162 din 9 mai 2005.
	PREŞEDINTE,

Mihai Nicolae Tănăsescu

Comisia pentru Buget,

Finanţe şi Bănci
Bucureşti,         

Nr. 200/25.05.2005
                                     RAPORT

asupra proiectului de Lege privind aprobarea Ordonanţei de urgenţă
a Guvernului nr. 31/2005 pentru aprobarea Contractului de finanţare
dintre România şi Banca Europeană de Investiţii – Programul de

dezvoltare a infrastructurii în oraşele mici şi mijlocii din România

(SAMTID), faza I, semnat la Bucureşti la 28 februarie 2005

                  Cu adresa nr.   P.L.X. – 162 din 09 mai 2005 , Biroul permanent, conform art. 89 şi 108 din Regulamentul Camerei Deputaţilor , republicat,  a sesizat, în procedură de urgenţă,  pentru examinare şi avizare în fond, Comisia pentru buget, finanţe şi bănci cu proiectul de Lege privind aprobarea Ordonanţei de urgenţă a Guvernului nr. 31/2005 pentru aprobarea Contractului de finanţare dintre România şi Banca Europeană de Investiţii – Programul de dezvoltare a infrastructurii în oraşele mici şi mijlocii din România (SAMTID), faza I, semnat la Bucureşti la 28 februarie 2005

                  La  întocmirea raportului s-a avut în vedere avizul Consiliului Legislativ,  avizul Comisiei juridice, de disciplină şi imunităţi şi avizul Comisiei pentru administraţie publică, amenajarea teritoriului şi echilibru ecologic.
                 Prezentul Proiect de Lege are ca obiect de reglementare aprobarea Contractului de finanţare dintre România şi Banca Europeană de Investiţii – Programul de dezvoltare a infrastructurii în oraşele mici şi mijlocii din România (SAMTID), semnat la Bucureşti la 28 februarie 2005.
                 Programul de dezvoltare a infrastructurii în oraşele mici şi mijlocii din România (SAMTID) vizează pe termen lung modernizarea sistemului de alimentare cu apă şi canalizare în oraşele mici şi mijlocii. 

                 Programul SAMTID este prevăzut a se realiza în trei etape şi anume: pilot, extindere şi consolidare care implică o finanţare estimată la 380 milioane euro, asigurate astfel: 37,5% fonduri PHARE, 12,5% bugetul de stat şi 50% de la Banca Europeană de Investiţii şi Banca Europeană pentru Reconstrucţie şi Dezvoltare.

                 Prima fază va cuprinde un număr de şase judeţe:Alba, Botoşani, Călăraşi, Hunedoara şi Cluj-Sălaj iar a doua fază va cuprinde 9 judeţe: Mureş, Prahova, Suceava, Harghita, Maramureş, Ialomiţa, Arad, Teleorman şi Dâmboviţa.
                 Prima fază a programului SAMTID, cofinanţată din împrumut BEI, este prevăzută a fi realizată în perioada 2005 – 2008. BEI a acordat acest împrumt pe o perioadă de 25 ani, cu o perioadă de graţie de 6 ani, rata dobânzii fiind rata standard practicată de BEI.

                 Proiectul de Lege face parte din categoria legilor ordinare, potrivit art. 76 din Constituţia României, republicată.

                 La dezbaterea proiectului au participat, în conformitate cu prevederile art. 51 şi 52 din Regulamentul Camerei Deputaţilor, din partea Ministerului Finanţelor Publice, doamna Mara Rîmniceanu - secretar de stat şi doamna Otilia Frolu – director general adjunct
                 La lucrările comisiei au fost prezenţi un număr de  22 deputaţi, din totalul de 26 membri ai comisiei.

                 Raportul comisiei a fost adoptat cu  unanimitate de voturi.

                 Proiectul  de lege, potrivit art. 75 din Constituţia României, republicată şi art. 86 din Regulamentul Camerei Deputaţilor, este de competenţa decizională a Senatului.
                  În urma dezbaterii proiectului de Lege privind aprobarea Ordonanţei de urgenţă  a Guvernului nr. 31/2005 pentru aprobarea Contractului de finanţare dintre România şi Banca Europeană de Investiţii – Programul de dezvoltare a infrastructurii în oraşele mici şi mijlocii din România (SAMTID), faza I, semnat la Bucureşti la 28 februarie 2005, în şedinţa din data 25.05.2005, comisia propune supunerea spre dezbaterea şi adoptarea Plenului Camerei Deputaţilor a proiectului de Lege în forma prezentată de Guvern.

                      PREŞEDINTE,                                       SECRETAR,

           Mihai Nicolae Tănăsescu                             Radu Cătălin Drăguş

                                                                                                                                                             Expert parlamentari

                                                                                                                                                                 Onete Alexandru

                                                                                                                                                                 Ene Giorgiana

